Natten til søndag har et snevejr passeret Danmark. Allerede lørdag aften begyndte det at sne nogen steder.

Årets første rigtige snevejr har været forbi Nordjylland natten til søndag. Flere steder har det kastet et stort hvidt snedække af sig. Derfor vågnede mange nordjyder søndag op til et smukt hvidt landsskab. I Lørslev lidt udenfor Hjørring har Søren Greve Olesen været ude og nyde sneen med sine to døtre. Også i Frederikshavn er der kommet et godt lag sne. Annie Christoffersen har sendt os dette flotte billede fra søndag morgen. Mest sne i Sindal I Sindal er der faldet mest sne indtil videre. Hele 13 centimeter er der kommet hos Lars Bo Larsen i Sindal. I Bælum syd for Aalborg har det også sneet. Bo Knudsen har været i haven og bygge det, han kalder en "Bælum-snemand". I Bindslev har der været blå himmel og masser af sne. Anita Jensen har sendt os dette billede. Se flere billeder øverst i artiklen. Har du taget billeder af snevejret, eller har du målinger af snedybden hos dig, er du meget velkommen til at sende dem ind til os på redaktion@tv2nord.dk .